St Peter's Notting Hill, tegnet av Allom i en klassisistisk stil inspirert av italiensk renessansearkitektur.
**Thomas Allom** (født 13. mars 1804, død 21. oktober 1872) var en britisk arkitekt, kunstner og illustratør av geografiske skildringer. Han var blant grunnleggerne av det som senere ble Royal Institute of British Architects (RIBA). Han tegnet mange bygninger i London, som St Peters kirke i Notting Hill og deler av herskapshusene Ladbroke Estate i Notting Hill. Sammen med Charles Barry sto han for mange staselige bygg, hvor Houses of Parliament er mest velkjent.

Som illustratør er han mest kjent for *Constantinople and the Scenery of the Seven Churches of Asia Minor*, utgitt i 1838, og *China Illustrated*, fra 1845.

Han var lærling hos arkitekten Francis Goodwin fra 1819 til 1826, og studerte deretter ved Royal Academy, hvor spesielt kirkedesignen vekket interesse. Han fikk så oppdrag som Church of Christ i Highbury i 1850, St Peters kirke i Notting Hill i 1856, samt flere andre både i og utenfor London.

Illustratør
-----------

I det 21. århundre er han bedre kjent for sine landskaper, som ble brukt som illustrasjoner for reisebeskrivelser. Fra 1820 og videre reiste han mye både i Storbritannia, Europa og Lilleasia (1834) og laget hundrevis av skisser og tegninger mens han reiste. Tegningene ble så omsatt til stikk som ble trykket og innbundet som bøker. Kinaprospektene er laget ut fra andres reisebeskrivelser, og slik sett en kunstnerisk fortolkning.

Siste arbeider
--------------

Helsen ble etter hvert til hinder for produktiviteten (hjertetrøbbel), noe som gjorde seg gjeldende fra 1860, selv om han ikke trakk seg tilbake før 1870. I 1865 tegnet han mausoleet som ble reist på West Norwood Cemetery for det tidligere parlamentsmedlemmet George Dodd, og kirken Holy Trinity Church i Castelnau i sydvest-London. Holy Trinity Church som han tegnet i 1868, var hans lokale kirke og han donerte £50 til byggekostnadene.

Allom døde i Barnes 68 år gammel, og ble gravlagt på Kensal Green Cemetery.

Notable bygninger
-----------------

* St Peter's Notting Hill
* St. Leodegarius' kirke i Basford

Galleri
-------

* Newcastle, gravering etter Alloms tegningNewcastle, gravering etter Alloms tegning
* Grande Galérie i Louvre*Grande Galérie i Louvre*
* Saltram House i Plymouth, EnglandSaltram House i Plymouth, England
* Katedralen i Bourges, stikk etter Alloms tegningKatedralen i Bourges, stikk etter Alloms tegning
* Burj El Jamajem i Houmt Souk, stålstikk etter Alloms tegning fra Tyrkia-turenBurj El Jamajem i Houmt Souk, stålstikk etter Alloms tegning fra Tyrkia-turen

Referanser
----------

1. 1 2   Allom, Thomas, «Thomas Allom»[Hentet fra Wikidata]
2. 1 2   RKDartists, «Thomas Allom», RKD kunstner-ID 1254[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Artists of the World Online, AKL Online kunstner-ID 10020192[Hentet fra Wikidata]
5. ↑   Social Networks and Archival Context, SNAC Ark-ID w6cg76wv, besøkt 9. oktober 2017[Hentet fra Wikidata]
6. ↑  Biography Arkivert 24. september 2015 hos Wayback Machine. (Sphinx Fine Art).
7. ↑  Sitert fra 2014 Toray Calendar: Master Drawings from the Cortauld Gallery, Somerset House, London. Teksthefte som bilag til selve kalenderen.
8. ↑  Friends of West Norwood Cemetery Arkivert 27. september 2007 hos Wayback Machine.
9. ↑  Barbara Denny, *Notting Hill and Holland Park Past*, Historical Publications, 1993. ISBN 0-948667-18-4

Litteratur
----------

* Brooks, Diana. *Thomas Allom* (British Architectural Library, 1998).

Eksterne lenker
---------------

* Thoms Allom online (ArtCyclopedia), besøkt 11. juli 2010
* Thomas Allom's Istanbul, besøkt 11. juli 2010
* Inngangen til Golden Horn (akvarell - Christie's), 11. juli 2010

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** BNE **·** CiNii
 |